হানা মিসেল
হানা মিসেল (হিব্রু ভাষায়: חנה מייזל‎, জন্ম ২৫শে ডিসেম্বর ১৮৮৩, মৃত্যু ১৯৭২) ছিলেন একজন ইহুদি কৃষিবিদ, নারীবাদী এবং জায়নবাদী। তার প্রচেষ্টার ফলে বেশ কয়েকটি প্রশিক্ষণ খামার তৈরি হয়েছিল, যেগুলির কয়েকটি আধুনিক ইসরায়েলে এখনও চালু রয়েছে। গ্রোডনো শহরে মাধ্যমিক বিদ্যালয় শেষ করার পর, মিসেল স্থানীয় জায়নবাদী গোষ্ঠী পোয়ালে জায়নে তার সমস্ত ক্ষমতা বিনিয়োগ করেছিলেন। কাজের মাধ্যমে তিনি এই সিদ্ধান্তে উপনীত হন যে, যাঁরা ফিলিস্তিনে অভিবাসনের পরিকল্পনা করছেন, মহিলা সহ সকলেই, তাঁদের অবশ্যই জমিতে কীভাবে কাজ করতে হয় তা জানতে হবে। সুইজারল্যান্ড এবং ফ্রান্সে বেশ কয়েক বছর অধ্যয়নের পরে, মিসেল ফিলিস্তিনে চলে যান, সেখানে তিনি নারীদের জন্য কোন খামার বা কৃষি কর্মসূচি না দেখে হতাশ হয়েছিলেন।